Official Journal L 273 , 24/10/2003 P. 0043 - 0046



KOMISIJAS LĒMUMS (2003. gada 15. oktobris), ar ko groza Lēmumu 97/296/EK, ar ko sastāda to trešo valstu sarakstu, no kurām ir atļauts ievest zvejniecības produktus lietošanai pārtikā attiecībā uz Kaboverdi, Belizu, Franču Polinēziju, Apvienotajiem Arābu Emirātiem un Nīderlandes Antiļām (izziņots ar dokumenta numuru C(2003) 3666) (dokuments attiecas uz EEZ) (2003/764/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1995. gada 22. jūnija Lēmumu 95/408/EK par nosacījumiem, lai pārejas posmam izveidotu to trešo valstu uzņēmumu pagaidu sarakstus, no kuriem dalībvalstīs ir atļauts ievest dažus dzīvnieku valsts produktus, zvejniecības produktus vai dzīvas gliemenes[1], kurā jaunākie grozījumi izdarīti ar Regulu (EK) Nr. 806/2003[2], un jo īpaši tā 2. panta 2. un 3. punktu, tā kā: (1) Komisijas Lēmumā 97/296/EK[3], kurā jaunākie grozījumi izdarīti ar Lēmumu 2003/606/EK[4], ir uzskaitītas valstis un teritorijas, no kurām ir atļauts ievest zvejniecības produktus, kas paredzēti lietošanai pārtikā. Lēmuma 97/296/EK pielikuma I daļā ir uzskaitīti to valstu un teritoriju nosaukumi, uz kurām attiecas īpašais lēmums saskaņā ar Direktīvu 91/493/EEK[5], un II daļā ir nosauktas valstis un teritorijas, kas atbilst Lēmuma 95/408/EK 2. panta 2. punkta prasībām. (2) Komisijas Lēmumos 2003/763/EK[6], 2003/759/EK[7], 2003/760/EK[8],2003/761/EK [9]un 2003/762/EK [10]izvirzīti īpaši ievešanas nosacījumi zvejniecības produktiem, kuru izcelsme attiecīgi ir Kaboverdē, Belizā, Franču Polinēzijā, Apvienotajos Arābu Emirātos un Nīderlandes Antiļās. Tādēļ šīs valstis būtu jāiekļauj Lēmuma 97/296/EK pielikuma I daļas sarakstā. (3) Tādēļ attiecīgi jāgroza Lēmums 97/296/EK. (4) Šim lēmumam jāstājas spēkā tajā pašā dienā, kad stājas spēkā Lēmums 2003/759/EK, 2003/760/EK, 2003/761/EK un 2003/762/EK attiecībā uz zvejniecības produktu ievešanu no Kaboverdes, Belizas, Franču Polinēzijas, Apvienotajiem Arābu Emirātiem un Nīderlandes Antiļām. (5) Attiecībā uz zvejniecības produktu ievešanu no Kaboverdes šim lēmumam jāstājas spēkā tajā pašā dienā, kad stājas spēkā Lēmums 2003/763/EK, tādēļ nav vajadzīgs pārejas periods. (6) Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu, IR PIEŅĒMUSI ŠO LĒMUMU. 1. pants Lēmuma 97/296/EK pielikumu aizstāj ar šā lēmuma pielikuma tekstu. 2. pants Šo lēmumu piemēro no 2003. gada 8. decembra attiecībā uz zvejniecības produktu ievedumiem no Belizas, Franču Polinēzijas, Apvienotajiem Arābu Emirātiem un Nīderlandes Antiļām. Šo lēmumu piemēro no 2003. gada 27. oktobra attiecībā uz zvejniecības produktu ievedumiem no Kaboverdes. 3. pants Šis lēmums ir adresēts dalībvalstīm. Briselē, 2003. gada 15. oktobrī Komisijas vārdā - Komisijas loceklis David Byrne PIELIKUMS "PIELIKUMS To valstu un teritoriju saraksts, no kurām ir atļauts ievest jebkāda veida zvejniecības produktus, kas paredzēti lietošanai pārtikā I. Valstis un teritorijas, uz kurām attiecas īpašais lēmums saskaņā ar Lēmumu 91/493/EEK AE - APVIENOTIE ARĀBU EMIRĀTI AL- ALBĀNIJA AN- NĪDERLANDES ANTIĻAS AR- ARGENTĪNA AU-AUSTRĀLIJA BD- BANGLADEŠA BG- BULGĀRIJA BR- BRAZĪLIJA BZ- BELIZA CA- KANĀDA CH- ŠVEICE CI- KOTDIVUĀRA CL- ČĪLE CN- ĶĪNA CO- KOLUMBIJA CR- KOSTARIKA CU-KUBA CV- KABOVERDE CZ - ČEHIJAS REPUBLIKA EC- EKVADORA EE- IGAUNIJA FK- FOLKLENDAS SALAS GA- GABONA GH- GANA GL- GRENLANDE GM- GAMBIJA GN- GVINEJA (KONAKRI) GT- GVATEMALA HN- HONDURASA HR- HORVĀTIJA ID- INDONĒZIJA IN- INDIJA IR- IRĀNA JM- JAMAIKA JP- JAPĀNA KR- DIENVIDKOREJA KZ- KAZAHSTĀNA LK- ŠRILANKA LT- LIETUVA LV- LATVIJA MA- MAROKA MG- MADAGASKARA MR- MAURITĀNIJA MU- MAURĪCIJA MV- MALDĪVU SALAS MX- MEKSIKA MY- MALAIZIJA MZ- MOZAMBIKA NA- NAMĪBIJA NC- JAUNKALEDONIJA NG- NIGĒRIJA NI- NIKARAGVA NZ- JAUNZĒLANDE OM- OMĀNA PA- PANAMA PE- PERU PG- PAPUA-JAUNGVINEJA PH- FILIPĪNAS PF- FRANČU POLINĒZIJA PM- SENPJĒRA UN MIKELONA PK- PAKISTĀNA PL- POLIJA RU- KRIEVIJA SC- SEIŠEĻU SALAS SG- SINGAPŪRA SI- SLOVĒNIJA SK- SLOVĀKIJA SN- SENEGĀLA SR- SURINAMA TH- TAIZEME TN- TUNISIJA TR- TURCIJA TW- TAIVĀNA TZ- TANZĀNIJA UG- UGANA UY- URUGVAJA VE- VENECUĒLA VN- VJETNAMA YE- JEMENA YT- MEIJOTA ZA- DIENVIDĀFRIKA II. Valstis un teritorijas, kas atbilst Lēmuma 95/408/EK 2. panta 2. punkta noteikumiem AM- ARMĒNIJA [11] AO- ANGOLA AG- ANTIGVA UN BARBUDA [12] AZ- AZERBAIDŽĀNA [13] BJ- BENINA BS- BAHAMU SALAS BY- BALTKRIEVIJA CG- KONGO REPUBLIKA [14] CM- KAMERŪNA CS- SERBIJA UN MELNKALNE[15], [16] CY- KIPRA DZ- ALŽĪRIJA ER- ERITREJA FJ- FIDŽI GD- GRENĀDA HK- HONKONGA HU- UNGĀRIJA [17] IL- IZRAĒLA KE- KENIJA MM- MJANMA MT- MALTA RO- RUMĀNIJA SB- ZĀLAMANA SALAS SH- SV. HELĒNAS SALA SV- SALVADORA TG- TOGO US- AMERIKAS SAVIENOTĀS VALSTIS ZW- ZIMBABVE [1] OV L 243, 11.10.1995., 17. lpp. [2] OV L 122, 16.5.2003., 1. lpp. [3] OV L 122, 14.5.1997., 21. lpp. [4] OV L 210, 20.8.2003., 16. lpp. [5] OV L 268, 24.9.1991., 15. lpp. [6] OV L 273, 24.10.2003., 38. lpp. [7] OV L 273, 24.10.2003., 18. lpp. [8] OV L 273, 24.10.2003., 23. lpp. [9] OV L 273, 24.10.2003., 28. lpp. [10] OV L 273, 24.10.2003., 33. lpp. [11] Atļauts ievest tikai dzīvus vēžus (Astacus leptodactylus), kas paredzēti tiešam patēriņam cilvēku uzturā. [12] Atļauts ievest tikai svaigas zivis. [13] Atļauts ievest tikai kaviāru. [14] Atļauts ievest tikai zvejniecības produktus, kas nozvejoti, saldēti un galīgā iepakojumā iepakoti jūrā. [15] Neieskaitot Kosovu, kā noteikts Apvienoto Nāciju Organizācijas Drošības padomes 1999. gada 10. jūnija Rezolūcijā 1244. [16] Atļauts ievest tikai savvaļas zivis, kas paredzētas tiešam patēriņam cilvēku uzturā. [17] Atļauts ievest tikai dzīvus dzīvniekus, kas paredzēti tiešam patēriņam cilvēku uzturā."